શહેરના કુબેરનગર વિસ્તારમાં આવેલા એફ વોર્ડમાં વીસેક દિવસ પહેલાં બુટલેગર માઇકલ ઉર્ફે રીતેશ ગોપાલભાઇ છારા, નીલુ ગોપાલભાઇ છારા, અનિલ છારાએ એક દલિત પરિવારના ત્રણ સભ્ય પર હિંસક હુમલો કરતાં સમગ્ર વિસ્તારમાં ચકચાર મચી ગઇ હતી. દલિત પરિવારે તેમના ઘર પાસે દારૂનો ધંધો નહીં કરવા બાબતે માઇકલને કહ્યું હતું, જેની અદાવત રાખીને આ હુમલો કરાયો હતો. બુટલેગરોએ કરેલા હુમલાના ઘેરા પ્રત્યાઘાત પડ્યા હતા અને ઉચ્ચ અધિકારીઓએ આ કેસમાં ઝંપલાવ્યું હતું. ગણતરીના દિવસોમાં પોલીસે તમામ આરોપીઓની ધરપકડ કરી લીધી હતી.